title: Provedbena uredba Komisije (EU) br. 981/2013 оd 11. listopada 2013. o utvrđivanju koeficijenta dodjele koji se primjenjuje na zahtjeve za izvozne dozvole za sir koji se izvozi u Sjedinjene Američke Države u 2014. u okviru određenih kvota iz GATT-a

text:
               12.10.2013

               HR

               Službeni list Europske unije

               L 272/39

         PROVEDBENA UREDBA KOMISIJE (EU) br. 981/2013
   оd 11. listopada 2013.
   o utvrđivanju koeficijenta dodjele koji se primjenjuje na zahtjeve za izvozne dozvole za sir koji se izvozi u Sjedinjene Američke Države u 2014. u okviru određenih kvota iz GATT-a
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EZ) br. 1187/2009 od 27. studenoga 2009. o utvrđivanju posebnih detaljnih pravila za primjenu Uredbe Vijeća (EZ) br. 1234/2007 u pogledu izvoznih dozvola i izvoznih subvencija za mlijeko i mliječne proizvode (2), a posebno njezin članak 23. stavak 1. prvi podstavak i stavak 4. prvi podstavak,
   budući da:

               (1)

               U poglavlju III. odjeljku 2. Uredbe (EZ) br. 1187/2009 utvrđen je postupak raspodjele izvoznih dozvola za sir koji se izvozi u Sjedinjene Američke Države u okviru kvota iz GATT-a navedene u članku 21. te Uredbe.

               (2)

               Zahtjevi za izvozne dozvole za određene skupine proizvoda i kvote premašuju količine raspoložive za kvotnu godinu 2014. Stoga je potrebno utvrditi koeficijente dodjele.

               (3)

               U slučaju skupina proizvoda i kvota za koje su zahtjevi podneseni za količine manje od raspoloživih, primjereno je da se podnositeljima zahtjeva osigura dodjela preostalih količina razmjerno količinama za koje su podneseni zahtjevi. Dodjela takvih dodatnih količina treba biti uvjetovana obavješćivanjem nadležnog tijela o količinama koje je predmetni gospodarski subjekt prihvatio te polaganjem sredstva osiguranja od strane zainteresiranih gospodarskih subjekata.

               (4)

               S obzirom na rok za provedbu postupka utvrđivanja tih koeficijenata, kao što je predviđeno člankom 23. Uredbe (EZ) br. 1187/2009, ovu Uredbu potrebno je primijeniti što je prije moguće,

         DONIJELA JE OVU UREDBU:
   Članak 1.
   Zahtjevi za izvozne dozvole podneseni u skladu s Uredbom (EZ) br. 1187/2009 za skupine proizvoda i kvote pod oznakama „16-Tokyo i 16-, 17-, 18-, 20-, 21-Uruguay” iz stupca 3. Priloga ovoj Uredbi prihvaćaju se, podložno primjeni koeficijenta dodjele iz stupca 5. tog Priloga.
   Članak 2.
   Zahtjevi za izvozne dozvole podneseni u skladu s Uredbom (EZ) br. 1187/2009 za skupine proizvoda i kvote pod oznakama „22-, 25-Tokyo i 22-, 25-Uruguay” iz stupca 3. Priloga ovoj Uredbi prihvaćaju se za količine za koje je podnesen zahtjev.
   Izvozne dozvole mogu se izdati za dodatne količine, raspodijeljene u skladu s koeficijentima dodjele navedenima u stupcu 6. Priloga, nakon što ih subjekt prihvati u roku od tjedan dana od objave ove Uredbe i podložno polaganju odgovarajućeg sredstva osiguranja
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. listopada 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 318, 4.12.2009., str. 1.

      PRILOG

                  Oznaka skupine u skladu s dodatnim bilješkama iz poglavlja 4. harmonizirane tarifne nomenklature Sjedinjenih Američkih Država

                  Oznaka skupine i kvote

                  Količine raspoložive za 2014.
                  (u kg)

                  Koeficijent dodjele iz članka 1.

                  Koeficijent dodjele iz članka 2.

                  Broj bilješke

                  Skupina

                  (1)

                  (2)

                  (3)

                  (4)

                  (5)

                  (6)

                  16

                  Not specifically provided for (NSPF)

                  16-Tokyo

                  908 877

                  0,3080103

                  16-Uruguay

                  3 446 000

                  0,1854822

                  17

                  Blue Mould

                  17-Uruguay

                  350 000

                  0,1001430

                  18

                  Cheddar

                  18-Uruguay

                  1 050 000

                  0,3431372

                  20

                  Edam/Gouda

                  20-Uruguay

                  1 100 000

                  0,1700154

                  21

                  Italian type

                  21-Uruguay

                  2 025 000

                  0,1303088

                  22

                  Swiss or Emmenthaler cheese other than with eye formation

                  22-Tokyo

                  393 006

                  19,6503000

                  22-Uruguay

                  380 000

                  9,5000000

                  25

                  Swiss or Emmenthaler cheese with eye formation

                  25-Tokyo

                  4 003 172

                  3,0793630

                  25-Uruguay

                  2 420 000

                  2,7344632


title: Provedbena uredba Komisije (EU) br. 617/2011 od 24. lipnja 2011. o izmjeni Uredbe (EZ) br. 900/2008 o utvrđivanju metoda analize i ostalih tehničkih odredbi potrebnih za primjenu sporazuma za uvoz određene robe dobivene preradom poljoprivrednih proizvoda

text:
               02/Sv. 018

               HR

               Službeni list Europske unije

               118

         32011R0617

               L 166/6

               SLUŽBENI LIST EUROPSKE UNIJE

               24.06.2011.

      PROVEDBENA UREDBA KOMISIJE (EU) br. 617/2011
   od 24. lipnja 2011.
   o izmjeni Uredbe (EZ) br. 900/2008 o utvrđivanju metoda analize i ostalih tehničkih odredbi potrebnih za primjenu sporazuma za uvoz određene robe dobivene preradom poljoprivrednih proizvoda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1216/2009 od 30. studenoga 2009. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda (1), a posebno njezin članak 18.,
   uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (2), a posebno njezin članak 9. stavak 1. točku (a),
   budući da:

               (1)

               Uredbom Komisije (EZ) br. 900/2008 (3) utvrđuju se metode analize i ostale tehničke odredbe potrebne za primjenu Uredbe (EZ) br. 1216/2009 i Provedbene uredbe Komisije (EU) br. 514/2011 od 25. svibnja 2011. o utvrđivanju detaljnih pravila za provedbu preferencijalnih trgovinskih aranžmana primjenjivih na određenu robu dobivenu preradom poljoprivrednih proizvoda, kako je predviđeno u članku 7. stavku 2. Uredbe Vijeća (EZ) br. 1216/2009 (4). Te metode i odredbe primjenjuju se na uvoz određenih prerađenih poljoprivrednih proizvoda kako bi se utvrdili njihovi smanjeni poljoprivredni sastojci i kako bi ih se razvrstalo u kombiniranu nomenklaturu.

               (2)

               U interesu jasnoće, potrebno je ažurirati područje primjene Uredbe (EZ) br. 900/2008 kako bi se prilagodila mjerama utvrđenima tom Uredbom.

               (3)

               Kako bi se osigurala dosljedna primjena Uredbe (EZ) br. 900/2008, potrebno je osigurati da se formule, metode i postupci utvrđeni u njoj za potrebe primjene priloga II. i III. Uredbi (EU) br. 514/2011 također koriste za utvrđivanje udjela mliječne masti i udjela mliječnih bjelančevina, udjela škroba/glukoze i saharoze/invertnog šećera/izoglukoze u svrhu odabira odgovarajućeg poljoprivrednog elementa, dodatnih carina za šećer i dodatnih carina za brašno u slučaju nepreferencijalnog uvoza kako je predviđeno u drugom dijelu i u trećem dijelu, odjeljku I., Prilogu 1., Priloga I. Uredbi (EEZ) br. 2658/87.

               (4)

               Kako bi se osigurala učinkovita primjena Uredbe (EZ) br 900/2008, potrebno je osigurati da se formule, metode i postupci utvrđeni u njoj u svrhu razvrstavanja određene robe koja je obuhvaćena određenim tarifnim brojevima za potrebe primjene Priloga I. Uredbi (EU) br. 514/2011 također koriste za razvrstavanje te robe u slučaju nepreferencijalnog uvoza kako je predviđeno u Prilogu I. Uredbi (EEZ) br. 2658/87.

               (5)

               Kako bi se uzele u obzir izmjene kombinirane nomenklature, potrebno je prilagoditi određena upućivanja na oznake KN.

               (6)

               Uredbu (EZ) br. 900/2008 treba stoga na odgovarajući način izmijeniti.

               (7)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Uredba (EZ) br. 900/2008 mijenja se kako slijedi:

               1.

               Članak 1. zamjenjuje se sljedećim:
               „Članak 1.
               Područje primjene
               Ovom se Uredbom utvrđuje sljedeće:

                           (a)

                           metodologija i metode analize koje se koriste za određivanje sadržaja poljoprivrednih proizvoda u smislu članka 2. stavka 1. točke (a) Uredbe Vijeća (EZ) br. 1216/2009 (5) ili njihovih specifičnih sastojaka za koje se smatra da su uključeni u uvezenu robu u smislu članka 2. stavka 1. točke (b) Uredbe (EZ) br. 1216/2009;

                           (b)

                           potrebne metode analize koriste se za provedbu Uredbe (EZ) br. 1216/2009 što se tiče uvoza određene robe o kojoj je riječ, Priloga I. Uredbi (EEZ) br. 2658/1987 i Provedbene uredbe Komisije (EU) br. 514/2011 (6) ili u nedostatku metode analize, priroda analitičkih operacija koje se provode ili načelo metode koje treba primijeniti.

               2.

               Članak 2. mijenja se kako slijedi:

                           (a)

                           dodaje se sljedeći naslov: „Izračun sadržaja”;

                           (b)

                           uvodni izraz zamjenjuje se sljedećim:
                           „U skladu s definicijama navedenima u bilješkama 1., 2. i 3. Priloga III. Uredbi (EU) br. 514/2011 i u bilješkama 1., 2. i 3. dijela trećeg, odjeljka I., Priloga 1, tablici 1., Priloga I. Uredbi (EEZ) br. 2658/87 u vezi udjela mliječne masti i udjela mliječnih bjelančevina, udjela škroba/glukoze i saharoze/invertnog šećera/izoglukoze, koriste se sljedeće formule, postupci i metode:

                                       (a)

                                       za primjenu priloga II. i III. Uredbi (EU) br. 514/2011;

                                       (b)

                                       za utvrđivanje udjela mliječne masti i udjela mliječnih bjelančevina, udjela škroba/glukoze i saharoze/invertnog šećera/izoglukoze s ciljem odabira odgovarajućeg poljoprivrednog elementa, dodatnih carina za šećer i dodatnih carina za brašno u slučaju nepreferencijalnog uvoza kako je predviđeno u drugom dijelu i u trećem dijelu, odjeljku I., Prilogu 1., Priloga I. Uredbi (EEZ) br. 2658/87:”

               3.

               Članak 3. mijenja se kako slijedi:

                           (a)

                           dodaje se sljedeći naslov: „Razvrstavanje proizvoda”;

                           (b)

                           uvodna rečenica zamjenjuje se sljedećim:
                           „Za potrebe primjene Priloga I. Uredbi (EU) br. 514/2011 i Priloga I. Uredbi (EEZ) br. 2658/87, sljedeće metode i postupci moraju se koristiti za razvrstavanje sljedeće robe:”

                           (c)

                           točke 2. i 3. zamjenjuju se sljedećim:

                                       „2.

                                       Za potrebe razvrstavanja robe obuhvaćene oznakama KN 1704 10 10 i 1704 10 90 i 1905 20 10 do 1905 20 90, udio saharoze, uključujući invertni šećer izražen kao saharoza, određuje se pomoću metode HPLC (invertni šećer izražen kao saharoza izračunava se kao zbroj jednakih količina glukoze i fruktoze pomnožen s 0,95);

                                       3.

                                       Za potrebe razvrstavanja robe obuhvaćene oznakama 1806 10 15 do 1806 10 90, udjel saharoze/invertnog šećera/izoglukoze određuje se u skladu s formulama, metodama i postupcima navedenima u točki 2. članka 2. ove Uredbe;”

               4.

               U članku 4. dodaje se sljedeći naslov: „Izvještaj o ispitivanju”.

               5.

               U članku 5. dodaje se sljedeći naslov: „Završna odredba”.

         Članak 2.
   Ova odluka stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 2011.

            Za Komisiju,

            Predsjednik

         José Manuel BARROSO

      (1)  SL L 328, 15.12.2009., str. 10.

      (2)  SL L 256, 7.9.1987., str. 1.

      (3)  SL L 248, 17.9.2008., str. 8.

      (4)  SL L 138, 26.5.2011., str. 18.

      (5)  SL L 328, 15.12.2009., str. 10.

      (6)  SL L 138, 26.5.2011., str. 18.”


title: Provedbena uredba Komisije (EU) br. 238/2011 od 11. ožujka 2011. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Zázrivský korbáčik (ZOZP))

text:
               03/Sv. 013

               HR

               Službeni list Europske unije

               293

         32011R0238

               L 066/9

               SLUŽBENI LIST EUROPSKE UNIJE

               11.03.2011.

         PROVEDBENA UREDBA KOMISIJE (EU) br. 238/2011
   od 11. ožujka 2011.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Zázrivský korbáčik (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno prvi podstavak njezinog članka 7. stavka 4.,
   budući da:

               (1)

               U skladu s prvim podstavkom članka 6. stavka 2. Uredbe (EZ) br. 510/2006, zahtjev Slovačke za registraciju naziva „Zázrivský korbáčik” objavljen je u Službenom listu Europske unije
                   (2).

               (2)

               Budući da Komisija nije primila ni jedan prigovor u smislu članka 7. Uredbe (EZ) br. 510/2006, taj je naziv potrebno upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovim se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. ožujka 2011.

            Za Komisiju u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 188, 13.7.2010., str. 20.
   PRILOG
   Poljoprivredni proizvodi namijenjeni prehrani ljudi navedeni u Prilogu I. Ugovoru:

      Razred 1.3.   Sirevi

   SLOVAČKA
   Zázrivský korbáčik (ZOZP)


title: Provedbena uredba Komisije (EU) 2016/2089 оd 29. studenoga 2016. o utvrđivanju koeficijenta dodjele koji se primjenjuje na zahtjeve za izvozne dozvole za određene mliječne proizvode namijenjene izvozu u Dominikansku Republiku u okviru kvote iz Uredbe (EZ) br. 1187/2009

text:
               30.11.2016

               HR

               Službeni list Europske unije

               L 324/5

         PROVEDBENA UREDBA KOMISIJE (EU) 2016/2089
   оd 29. studenoga 2016.
   o utvrđivanju koeficijenta dodjele koji se primjenjuje na zahtjeve za izvozne dozvole za određene mliječne proizvode namijenjene izvozu u Dominikansku Republiku u okviru kvote iz Uredbe (EZ) br. 1187/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               U poglavlju III. odjeljku 3. Uredbe Komisije (EZ) br. 1187/2009 (2) utvrđen je postupak za dodjelu izvoznih dozvola za određene mliječne proizvode namijenjene izvozu u Dominikansku Republiku u okviru kvote otvorene za tu zemlju.

               (2)

               Člankom 29. Uredbe (EZ) br. 1187/2009 predviđa se mogućnost da subjekti od 1. do 10. studenoga podnesu zahtjeve za izvozne dozvole ako u okviru kvote, nakon razdoblja za podnošenje zahtjeva za dozvole iz prvog stavka tog članka, bude raspoloživih količina.

               (3)

               Člankom 1. Provedbene uredbe Komisije (EU) 2016/1027 (3) određeno je da za godinu kvote 2016./2017. ukupna preostala količina iznosi 8 095 tone.

               (4)

               Zahtjevima podnesenima od 1. do 10. studenoga 2016. za preostalo razdoblje tekuće godine kvote 2016./2017. obuhvaćene su količine manje od raspoloživih. Stoga je u skladu s člankom 31. stavkom 3. četvrtim podstavkom Uredbe (EZ) br. 1187/2009 primjereno raspodijeliti preostalu količinu. Izdavanje izvoznih dozvola za tu preostalu količinu treba biti uvjetovano obavješćivanjem nadležnog tijela o dodatnoj količini koju je predmetni subjekt prihvatio i polaganjem sredstva osiguranja od strane zainteresiranih subjekata,

         DONIJELA JE OVU UREDBU:
   Članak 1.
   Prihvaćaju se zahtjevi za izvozne dozvole podneseni od 1. do 10. studenoga 2016. za preostalo razdoblje tekuće godine kvote 2016./2017.
   Količine obuhvaćene zahtjevima za izvozne dozvole iz prvog stavka za proizvode iz članka 27. stavka 2. Uredbe (EZ) br. 1187/2009 množe se s koeficijentom dodjele 3,113461.
   Izvozne dozvole za količine koje premašuju količine za koje su podneseni zahtjevi i koje su dodijeljene u skladu s koeficijentom iz drugog stavka izdaju se nakon što ih subjekt prihvati u roku od tjedan dana od dana objave ove Uredbe i podložno polaganju odgovarajućeg sredstva osiguranja.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2016.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 1187/2009 od 27. studenoga 2009. o utvrđivanju posebnih detaljnih pravila za primjenu Uredbe Vijeća (EZ) br. 1234/2007 u pogledu izvoznih dozvola i izvoznih subvencija za mlijeko i mliječne proizvode (SL L 318, 4.12.2009., str. 1.).

      (3)  Provedbena uredba Komisije (EU) 2016/1027 оd 24. lipnja 2016. o utvrđivanju koeficijenta dodjele koji se primjenjuje na zahtjeve za izvozne dozvole za određene mliječne proizvode namijenjene izvozu u Dominikansku Republiku u okviru kvote iz Uredbe (EZ) br. 1187/2009 (SL L 168, 25.6.2016., str. 11.).


title: Provedbena uredba Komisije (EU) 2017/714 оd 20. travnja 2017. o najnižoj prodajnoj cijeni za obrano mlijeko u prahu za osmi djelomični poziv za podnošenje ponuda u okviru natječajnog postupka otvorenoga Provedbenom uredbom (EU) 2016/2080

text:
               21.4.2017

               HR

               Službeni list Europske unije

               L 105/14

         PROVEDBENA UREDBA KOMISIJE (EU) 2017/714
   оd 20. travnja 2017.
   o najnižoj prodajnoj cijeni za obrano mlijeko u prahu za osmi djelomični poziv za podnošenje ponuda u okviru natječajnog postupka otvorenoga Provedbenom uredbom (EU) 2016/2080
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
   budući da:

               (1)

               Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

               (2)

               U svjetlu ponuda primljenih za osmi djelomični poziv za podnošenje ponuda, ne bi trebalo odrediti najnižu prodajnu cijenu.

               (3)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Za osmi djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenoga Provedbenom uredbom (EU) 2016/2080, za koji je rok za podnošenje ponuda istekao 18. travnja 2017., ne određuje se najniža prodajna cijena.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. travnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 206, 30.7.2016., str. 71.

      (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).